ઈંગ્લેન્ડના બીજા દાવના ટૂકડે ટૂકડા કરનાર ભારતનો બોલર છે જસપ્રીત બુમરાહ. એ 85 રનમાં પાંચ વિકેટ લીધી છે. ઈંગ્લેન્ડે 62 રનમાં 4 વિકેટ ગુમાવ્યા બાદ બેન સ્ટોક્સ (62) અને વિકેટકીપર જોસ બટલર (106)ની જોડીએ ભારતના બોલરોનો ખૂબ પ્રતિકાર કર્યો હતો, પણ અંતિમ સત્રમાં ફાસ્ટ બોલર બુમરાહ મોટા પાયે ત્રાટક્યો હતો અને બટલર, જોની બેરસ્ટો (0) અને ક્રિસ વોક્સ (4)ની વિકેટ પાડી દેતાં ઈંગ્લેન્ડ પરાજય તરફ ધકેલાયું હતું. બુમરાહે કારકિર્દીમાં આ બીજી વાર દાવમાં પાંચ-વિકેટનો દેખાવ કર્યો છે.